open-index/open-wikipedia-markdown huggingface dataset:
Alliance for Arab Women

**Alliance for Arab Women** eller **Alliansen for arabiske kvinner** (AAW) er en frivillig organisasjon med hovedbase i Egypt. Organisasjonen fungerer som en paraplyorganisasjon for et stort nettverk av mindre frivillige organisasjoner, og samarbeider med andre egyptiske og arabiske organisasjoner for å sikre kvinners rettigheter. Organisasjonen arbeider med å sikre grunnleggende sikkerhet for arabiske kvinner gjennom å påvirke politikk og lovgivning, og gjennom å tilby tjenester og programmer innenfor menneskerettighetene. 

AAW ble registrert hos det egyptiske sosialdepartementet i 1987 under lov nr. 154, og ble re-registrert i henhold til lov nummer 184 av 2000. AAW har siden 1996 spesiell konsultativ status i FNs økonomiske og sosiale råd. Organisasjonen ble valgt som koordinator for arabiske frivillige organisasjoner til å forberede og delta i den fjerde internasjonale konferansen om kvinner i Beijing i 1995, for å levere den arabiske NGO-uttalelsen i FNs generalforsamling i 2000.

AAW har sekretariatet sitt i Kairo, og filialer i øvre og nedre Egypt. Organisasjonens generalforsamling omfatter 100 medlemmer. Forsamlingen består av både menn og kvinner fra ulike arabiske land, som alle arbeider for å sikre kvinners grunnleggende rettigheter.

## Prosjekter
Over hele Egypt har AAW siden 1987 initiert og gjennomført mer enn 70 prosjekter som omhandler menneskerettigheter og kvinners rettigheter. Organisasjonen tar sikte på å hjelpe en rekke samfunnsgrupper, både lokalt, nasjonalt og internasjonalt. 
 
De viktigste satsingsområdene er fattigdom, helse, politisk deltakelse, utdanning, redusering av vold og kvinner i arbeidslivet.
 
Videre gjennomfører AAW også prosjekter for entreprenørskap og sysselsetting, miljø, kunst og kultur, samt kapasitetsbygging for lokale egyptiske NGOer.

## Referanser


## Eksterne lenker
* Organisasjonens engelske hjemmeside
Grøngård

**Grøngård** (**Gronenehagen**, **Grönenhavn**, **Grønhoff**) var et vannslott i Sønderjylland, ca. 8 km. øst for Tønder. Slottet er i dag en ruin. 

Grøngård var ferdigbygget omkring 1570 som jaktslott til hertug Hans den eldre, halvbror til kong Christian III. Det var trolig tegnet av den nederlandske arkitekten Hercules von Oberberg, som også er kjent for andre slottsbyggerier i det samme området som Hansborg og Tønning slott. Forbildene fantes i fransk og italiensk renessansearkitektur. 

## Bygningen
Grøngård ble oppført som en enkelt bygning på 16m x 18m i tre etasjer, sentralt plassert i en oppdemmet liten sjø. Sokkelen var av granitt og selve bygningen av røde mursten med dekorasjoner i gotlandsk sandsten. Hjørnene hadde åttekantede tårn og hovedbygningen var dekket av et pyramideformet skifertak. Slottets sørvente fasade var trolig dekket av en loggia, og mitt foran fasaden førte en bro over til fastlandet.  

En liste over inventaret, *Inventarium zum Grönenhavn* som ble utarbeidet etter hertugens død, viste at slottet var innrettet komfortabelt, men også til representativ bruk. Det var blitt innkjøpt fliser, glass og byggematerialer fra Holland, og slottet hadde over 30 senger.

Grøngård befant seg i et rikt jaktterreng, og ble også hertugens foretrukne utgangspunkt for fyrstelige jaktselskaper. Etter hertugens død ble slottet forlatt. Sten og byggematerialer ble gjenbrukt i andre bygninger, og Grøngård ble omsider revet i 1656. Ruinene ble utgravet av Nationalmuseet i årene 1953-1954 og i 1960. 

## Referanser
Glassbrikke

**Glassbrikke** er en brikke til å sette under drikkeglass for å beskytte duk eller bordplate mot flekker. Glassbrikker kan være laget av glass, metall, papp, plast, stein eller tre. Glassbrikker opptrer gjerne i sett på 6 eller flere og har ofte et tilhørende stativ eller etui.

Synonymer: toddibrikke, ølbrikke

Jf. Flaskebrikke
Fil:Musée Européen de la Bière, Beer coaster pic-032.JPG|Engelsk ølbrikke
Fil:173 366 Beer mat from GMT (7411237820).jpg|Engelsk ølbrikke
Fil:Musée Européen de la Bière, Beer coaster pic-087.JPG|Sveitsisk ølbrikke
Fil:Славутська пивоварня. Пільзенське.jpg|Ukrainsk ølbrikke
Fil:Musée Européen de la Bière, Beer coaster pic-047.JPG|Luxemburgsk ølbrikke
Fil:Podkładka pod piwo.JPG|Polsk ølbrikke
Fil:Podkładka pod piwo Heineken.jpg|Nederlandsk ølbrikke
Fil:Musée Européen de la Bière, Beer coaster pic-084.JPG|Fransk ølbrikke


## Litteratur
* Østby, Jon Birger (1983): ''Nomenklatur for drikkestell'', med tegninger av Torill Sand. Oslo

## Eksterne lenker
* Glassbrikker i DigitaltMuseum
Flaskekurv

**Flaskekurv** er en kurv til å bære og til å sette fram flasker i. Betegnelsen brukes også om kurver som brukes når man skjenker av vinflasker og om eldre kasser til øl og mineralvann med tverrhank og inndelt rom for hver enkelt flaske. De fleste flaskekurver er laget av tremateriale, men det finnes også flaskekurver som er laget av metalltråd.

## Litteratur
* Østby, Jon Birger (1983): ''Nomenklatur for drikkestell'', med tegninger av Torill Sand. Oslo

## Eksterne lenker
* Flaskekurver i DigitaltMuseum
Sprint-NM på skøyter 1982

**Sprint-NM på skøyter 1982** ble avholdt 27. og 28. februar 1982 på Øverlands Minde i Stjørdal.Teknisk arrangør var Idrettslaget Stjørdals-Blink.

Norgesmestere ble Bjørg Eva Jensen, IF Fram for damene og Frode Rønning, Oslo IL for herrene.

## Mesterskapsrekorder

## Sammenlagt damer senior

## Sammenlagt herrer senior

## Kilder
* 
* 

## Eksterne lenker
* 
*
John Halvorsen

**John Halvorsen** (født 17. august 1966) er en norsk, tidligere langdistanseløper som i oppveksten var bosatt på Sætre i Hurum, men flyttet senere til Canada. Han representerte IF Graabein (Hurum) og Minerva.

Han har som beste resultat en 10.-plass fra VM i terrengløp i Stavanger i 1989. I 1989 ble han kåret til "Årets gateløper" av løpsmagasinet Runners World. Han har også flere canadiske mesterskap i terrengløp. John Halvorsen slo igjennom som friidrettsutøver da han vant NM i terrengløp for juniorer i 1984.

## Personlige rekorder
* 5000 meter 13.20.44 (1989) - nummer 8 på norgesstatistikken
* 10.000 meter 27.43.34 (1990) - nummer 4 på norgesstatistikken
* Halvmaraton 1.03.15

## Medaljer i norske mesterskap

## Referanser




## Eksterne lenker
*
Mustjønna

**Mustjønna** (også skrevet **Mustjørna**) er et lite vatn i Tydal kommune i Trøndelag. Det ligger i Tydalsfjella, vest for Nørdre Langsvola, og like vest for fylkesvei 705, rundt 5 kilometer sørvest for Stuggudalen. Vatnet ligger 858 meter over havet og har et areal på .

Mustjønna er Glommas øverste kilde. Utløpselva renner først mot nord og nordvest til Ystesosen, Grunnsjøen og Storøvlingen, deretter sørover via Riasten og Rien til Aursunden.

## Referanser
Kapp Norvegia (Dronning Maud Land)

**Kapp Norvegia** er en utstikkende odde som markerer den nordøstre utstrekningen av Riiser-Larsenisen i Dronning Maud Land. Øst for Kapp Norvegia ligger isbremmen Quarisen.

Odden ble oppdaget i februar 1930 av Hjalmar Riiser-Larsen under en rekognoseringstur med fly under den tredje Norvegia-ekspedisjonen. Riiser-Larsen kalte opp odden etter ekspedisjonens fartøy, «Norvegia». 

## Kilder
*
*
Lexington-klassen

**Lexington-klassen** var en hangarskip-klasse som ble brukt av den amerikanske marinen i perioden 1927-1946. Klassen bestod av to skip, USS «Lexington» (CV-2) og USS «Saratoga» (CV-3). Skrogene ble opprinnelig bygget som Lexington-klasse slagkrysser etter første verdenskrig, men da Marineavtalen i Washington ble undertegnet i 1922 ble all amerikanske produksjon av slagskip og slagkryssere kansellert. De ble imidlertid gitt tillatelse til å konvertere de to uferdige slagkrysserene i Lexington-klassen til hangarskip.
Dørstokkart

**Dørstokkart** er et begrep som brukes av Artsdatabanken i forbindelse med risikovurdering av fremmede arter. Dørstokkarter defineres som:

# fremmede arter i naboland som er vurdert å kunne etablere seg i Norge via sekundær introduksjon (arter som kan spres ved egenspredning fra ville bestander i naboland til Norge, men er her vurdert å være en fremmed art i nabolandet)
# arter som med sannsynlighet kan spres til Norge via menneskeskapte vektorer og som har artsegenskaper slik at de kan etablere seg og formere seg i Norge.
# arter som passer i definisjonen *fremmed art*, men som (foreløpig) kun lever og reproduserer i menneskeskapte installasjoner og naturtyper som ikke defineres som *norsk natur*, og som det vurderes som sannsynlig at kan komme til å etableres i *norsk natur* i løpet av et 50 års perspektiv.

## Se også
* Norsk svarteliste
* FremmedArtsBasen

## Referanser
Storøvlingen

**Storøvlingen** (sørsamisk: *Rovpenjaevrie*, tidligere kalt *Busjøen* på norsk) er en innsjø i Holtålen kommune i Trøndelag. Den ligger lengst nordøst i kommunen, like ved grensa mot Tydal. Vatnet ligger 845 meter over havet og har et areal på 0,55&nbsp;km².

Storøvlingen har utløp mot sør via Øvlingsåa, som renner til Riasten, derfra som Storelva til Rien og videre som Glåma til Aursunden. Det er en av de nordligste innsjøene som hører til Glommas vassdrag, og derved det sønnenfjellske Norge. De nordlige Litlvoltjønnan i Tydal ligger lenger nord, men er mindre.()

## Referanser
Fatih Avan

**Fatih Avan** (født 1. januar 1989 in Andırın i Kahramanmaraş) er en tyrkisk spydkaster. Han representerer Istanbul-klubben Fenerbahçe SK og er under trener Metin Altıntaş veiledning.

Avan satte tyrkisk rekord i spydkast med 77,15&nbsp;m i juni 2009 in Bursa. Han deltok i VM i friidrett 2009 i Berlin, uten å gå videre fra kvalifiseringen.

I 2011 passerte han 80 meter og forbedret den tyrkiske rekorden til 81,16&nbsp;m, og senere, 84,11&nbsp;m, da han vant sølvmedalje under U23 EM i Ostrava.

20. mai 2012 satte han nok en nasjonal rekord med 85,60&nbsp;m under et steven i Izmir.

## Referanser


## Eksterne lenker
*
Knokefett

**Knokefett** er et uttrykk for (hardt) fysisk arbeid, det brukes for eksempel ved gulvvask, «bruk grønnsåpe og knokefett».

Det blir også brukt av svenner som en narrestrek, hvor de sender en stakkars lærling ut på et tulle-ærend. Når lærlingen spør de andre svennene etter knokefett, blir de bare sendt videre, eller ledd av, til de fatter spøken og må gå rødøret tilbake.

## Referanser
Storbritannias Grand Prix 2012

**Storbritannias Grand Prix 2012** (offisielt navn: *2012 Formula 1 Santander British Grand Prix*) var et Formel 1-løp som ble arrangert 8. juli 2012 på Silverstone Circuit i Northamptonshire og Buckinghamshire, England. Det var det niende løpet i 2012-sesongen. Løpet ble vunnet av Red Bulls Mark Webber, som vant sin andre seier for sesongen.

## Rapport
### Bakgrunn
Etter forrige løp fikk Jean-Éric Vergne en gridstraff på 10 plasser for å ha forårsaket en unngåelig kollisjon med Heikki Kovalainen, mens Kamui Kobayashi fikk en gridstraff på 5 plasser for å ha forårsaket en unngåelig kollisjon med Felipe Massa.

## Klassifisering
### Kvalifisering

### Løpet

**Noter til tabellene:**
*  - Nico Hülkenberg fikk en gridstraff på fem plasser for å ha foretatt et ikke-planlagt skifte av girkasse.
*  - Kamui Kobayashi fikk en gridstraff på fem plasser for å ha for å ha forårsaket et unngåelig krasj med Felipe Massa i Valencia.
*  — Jean-Éric Vergne fikk en gridstraff på ti plasser for å ha for å ha forårsaket et unngåelig krasj med Heikki Kovalainen i Valencia.
*  — Charles Pic klarte ikke å sette en kvalifiseringstid innenfor 107% av raskeste tid i Q1. Han fikk senere tillatelse fra løpsledelsen til å delta i løpet, grunnet de vanskelige værforholdene i Q1. Han fikk også en gridstraff på fem plasser for å ha foretatt et ikke-planlagt skifte av girkasse.

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser


## Eksterne lenker
*
Agata Załęcka

**Agata Załęcka** (født 7. august 1982) er en polsk skuespillerinne og kabaretartist. Załęcka har medvirket i en rekke polske TV-serier. 

## Referanser


## Eksterne lenker
* 
* 
*
NM i landeveissykling 2012

## Menn

### Fellesstart
* Dato: 24. juni 2012

### Tempo
* Dato: 21. juni 2012

### Gateritt
* Dato: 22. juni 2012

### Lagtempo
* Dato: 19. juni 2012

### Fellesstart - U23
* Dato: 17. juni 2012

## Kvinner
### Fellesstart
* Dato: 24. juni 2012

### Tempo
* Dato: 21. juni 2012

### Gateritt
* Dato: 22. juni 2012

### Lagtempo
* Dato: 19. juni 2012

## Eksterne lenker
*
Pao cai

**Pao cai** (kinesisk: 泡菜, pinyin: *Pào cài*) er en kinesisk konservert grønnsaksrett som forekommer særlig i sichuankjøkkenet. Det dreier seg som regel om kål. Den er vanligst i nordre og vestre Kina mens man i nordøstre Kina ofte spiser en annen form for pao cai som kalles suan cai.

Pao cai er veldig likt den koreanske kimchi, både i innhold og tilberedelse, men tenderer mot å være mer søtsur enn kryddersterk. Den fortæres gjerne sammen med rissuppe som frokostmat.

## Referanser
Sichuankjøkkenet

**Sichuankjøkkenet**, **szechuankjøkkenet** eller **szechwankjøkkenet** (kinesisk: 四川菜; pinyin: *Sìchuāncài*, eller: 川菜; *Chuāncài*) er et av det kinesiske kjøkkens åtte hovedretninger. Maten fra provinsen Sichuan er norm- og navngivende. Kjøkkenet er imidlertid i dag ikke bare utbredt i store deler av Kina, men også utenlands, med en viss variasjon som følge. 

Stavemåten *szechuankjøkkenet* er kanskje mer utbredt enn *sichuan-*. Szechuan er en eldre transkripsjon av provinsen Sichuans navn.

Kjøkkenet er kanskje best kjent for sin hete og bedøvende krydring (*[[malasaus|mala]]*, 麻辣). Guaiwei og yuxiang er to av krydderblandingene som benyttes. Bruken av *má là wèi xíng* (痲辣味型), eller «het og bedøvende smak» er et typisk element i sichuankjøkkenet. Dette særtrekket skyldes den omfattende bruken av hvitløk, chili og sichuanpepper (花椒). Peanøtter, sesampasta og ingefær er også fremtredende ingredienser i sichuankjøkkenet. 

Det er mange lokale varianter av sichuankjøkkenet innen provinsen Sichuan og byprovinsen Chongqing – som politisk var del av Sichuan frem til 1997. De fire regionale undergrupper er Chongqing-stilen, Chengdu-stilen, Zigong-stilen, og buddhistisk vegetarianerstil.

## Eksempler på retter
* Kung pao-kylling
* La zi ji
* Pao cai

## Litteratur
*Fuchsia Dunlop. *Land of Plenty : A Treasury of Authentic Sichuan Cooking*. New York: W.W. Norton,  2003.  .
*Fuchsia Dunlop. *Shark's Fin and Sichuan Pepper: A Sweet-Sour Memoir of Eating in China.* (New York: Norton,  2008). . The author's experience and observations, especially in Sichuan.
*Jung-Feng Chiang, Ellen Schrecker and John E. Schrecker. *Mrs. Chiang's Szechwan Cookbook : Szechwan Home Cooking*. New York: Harper & Row,  1987. .
*Eugene Anderson. "Sichuan (Szechuan) Cuisine,"  in Solomon H. Weaver William Woys Katz. *Encyclopedia of Food and Culture.* (New York: Scribner,  2003; ). Vol I  pp.&nbsp;393–395.
*Lu Yi, Du li. *China Sichuan Cuisine (Chinese and English) Bilingual .* Sichuan Publishing House of Science and Technology, 2010. .
23-salen

***23-salen*** er en debutroman skrevet av Ingvar Ambjørnsen, utgitt i 1981.

## Handling
Romanen henter sin handling fra Lier sykehus i årene 1974–1975, da Ambjørnsen selv jobbet som pleiemedhjelper på Lier sykehus. Hovedpersonen Andreas Wiegert begynner å arbeide på sykehuset som 18-åring, og han ønsker først å bli pleier ved sykehuset. Etter hvert ser han hvor ille systemet behandler pasientene, og intensjonene hans om å bli pleier blir svakere og svakere.

## Reaksjoner
Boken var Ambjørnsens oppgjør med overgrep utført av den norske psykiatrien mot pasienter mellom 1945 og 1975. Boken vakte sterke reaksjoner da den kom ut. Innledningsvis kaller Ambjørnsen *23-salen* en norsk samtidshistorie som fjerner skillet mellom virkelighet og diktning med unntak av karakterene som er systemkritikere. De måtte han finne opp.

## Referanser
Kung pao-kylling

**Kung pao-kylling**, eller **gongbao jiding** (kinesisk: 宮保雞丁; pinyin: *gōngbǎo jīdīng*), er en klassisk rett fra sichuankjøkkenet som stammer fra provinsen Sichuan i det indre Kina. Retten fikk sitt navn fra Ding Baozhen (1820–1886), en embedsmann i senere del av Qing-dynastiet. Han tjenestegjorde som  generalguvernør over Sichuanprovinsen, og hans tittel var *gōngbǎo* (宮保), eller «keiserpalassets beskytter». Rettens navn henspiller på denne tittelen. På grunn av dens navneassosiasjon til en keiserlig byråkrat ble retten betraktet som politisk utålelig under kulturrevolusjonen, og den ble derfor gitt nye navn, som «snarstekte kyllingkuber» (*hong bao ji ding*) eller «kyllingkuber med brunet chili» (*hu la ji ding*).

Rettens opprinnelige navn ble tatt i bruk igjen i 1980-årene.

Retten finnes både i den tradisjonelle sichuanversjon og i vestlige versjoner – de senere særlig populære i USA og Canada.

## Sichuanversjonen
Den opprinnelige sichuanversjonen benytter kylling (雞; jī) som hovedingrediens. I den autentiske originalversjon blandes ternet kylling vanligvis med en forberedt marinade. Wokpannen er krydret, hvorpå chili og sichuanpepper varmes raskt for å gi smak til oljen. Kyllingen stekes så og tilsettes grønnsaker og peanøtter. Shaoxingvin benyttes for å forsterke smaken av marinaden.

I Sichuan benyttes kun sichuanchili som *cháo tiān jiāo* (朝天椒) eller *qī xīng jiāo* (七星椒); mindre, tynnere sichuanvarianter kan også forekomme.

Den viktigste tilleggsingrediensen er sichuanpepper (花椒; *huā jiāo*). Det er disse pepperkornene som gir retten sin distinkt bedøvende smak. Bruken av malasaus (*má là wèi xíng* 痲辣味型), eller «het og bedøvende smak», er et typisk element i sichuankjøkkenet. Sichuanpepper, sammen med rød chili, er nøkkelkomponentene i *má là wèi xíng*.

## Navnelegenden
Den historie som fortelles om hvordan retten fikk sitt navn, synes å inneholde noen dikteriske friheter. Den begynner med Ding Baozhens barndom. Det var en gang han var ute og lekte, og falt i vannet. Han kunne ikke svømme, men ble berget av en tilfeldig forbipasserende mann. Ding vokste opp og ble med tiden mektig mandarin. Mens han var postert i Sichuan, bestemte han seg for å besøke mannen som en gang hadde reddet hans liv.

Hjemme hos mannens familie ble han servert en rett med kylling, peanøtter og skarpe krydder. Han likte smaken, spurte familiens kokk om oppskriften og begynte å spise den jevnlig og servere den når han selv hadde gjester. Retten ble kjent over hele Sichuan og knyttet til sin ivrigste tilhenger, det vil si til den mest vanlige tiltale som han var kjent under.

## Referanser


## Eksterne lenker
*
Ófeigs þáttr

**Ófeigs þáttr** («Tåtten om Ofeig») er en tått, en kort islendingesaga fra ca 1250/1260. Historien foregår på Nordøst-Island fra ca 990-1066 og tåtten er en av tre tætter som er redigert inn i «C-versjonshåndskriftet» av *[[Ljósvetninga saga]]*. De to andre er *[[Sörla þáttr]]* og *[[Vöðu-Brands þáttr]]*.
## Referanser
Mersin

**Mersin** er en by og en havn på middelhavskysten av det sørlige Tyrkia. Byen ligger i den vestlige delen av Çukurova-regionen. Byen er ifølge forfatteren Evliya Celebi oppkalt etter Mersinoğullari-klanen, en annen teori er at den er oppkalt etter myrt (gresk:μύρτος, μυρσίνη) som vokser i region 

Mersin er svært viktig for Tyrkias økonomi og er Tyrkias største havneby. Mersin kalles i Tyrkia som "Middelhavets perle" (Tyrkisk:* Akdeniz'in İncisi*) og byen skal arrangere Middelhavslekene i 2013

Ifølge det tyrkiske Statistiske Institutt, hadde Mersin hadde en befolkning på 859 680 i 2011.

## Vennskapsbyer

*  Kushimoto, Japan
*  Latakia, Syria
*  West Palm Beach, USA
*  Oberhausen, Tyskland
*  Valparaiso, Chile

## Kjente innbyggere
* Karacaoğlan - poet
* Musa Eroğlu - Komponist og musiker
* Haldun Dormen - Skuespiller og regissør
* Seyhan Kurt - Poet, forfatter og sociolog
* Müfide İlhan - Først kvinnelige borgermester i Turkey på 1950-tallet
* Ahmet Kireççi (aka Mersinli Ahmet) - Bryter
* Nevit Kodallı - Komponist
* Nevin Yanıt - Kvinnelig sprinter
* Atıf Yılmaz - Regissør og produsent

## Referanser


## Eksterne lenker
* 
* Princeton Encyclopedia of Classical Sites
* Catholic Encyclopedia "Zephyrium"
* Mersin Guide
Eksportkreditt Norge

**Eksportkreditt Norge AS** var et norsk statlig aksjeselskap som på vegne av den norske stat skulle yte lån til eksportfinansiering. Lånene ble gitt med renter etter *Commercial Interest Reference Rate* (CIRR) på vilkår definert av Organisasjonen for økonomisk samarbeid og utvikling (OECD). Utlånene skulle stå på statens balanse. Selskapet tok over funksjonen til Eksportfinans ASA som sørget for eksportkreditt i et samarbeid mellom norske banker og den norske stat.

Selskapet ble stiftet 25. juni 2012 og var operativt fra 2. juli 2012. Selskapet skulle få dekket sine driftskostnader gjennom årlige bevilgninger på statsbudsjettet.

1. juli 2021 ble Eksportkreditt Norge erstattet av Eksportfinansiering Norge.

## Referanser


## Eksterne lenker
*
Marco Fortes

**Marco Fortes** (født 26. september 1982 i Lisboa) er en portugisisk kulestøter som innehar den portugisiske rekorden med 21,02 meter fra European Cup Winter Throwing i Bar, Montenegro 18. mars 2012. 

## Referanser


## Eksterne lenker
*
Sven Bender

**Sven Bender** (født 1989) er en tysk fotballtrener og tidligere fotballspiller som er assistenttrener for .

Han la opp etter sesongen 2020/2021.

Han har også spilt for 1860 München. Sven Bender er tvillingbroren til Lars Bender.

Sven Bender ble født i Rosenheim i Bayern. Bender gikk til 1860 Mûnchen i 2003, og i 2009 skiftet han til sin nåværende klubb Borussia Dortmund. Han underskrev en fireårs kontrakt som vil binde ham til klubben til 2013. Bender dannet en kompetent midtbanetrio sammen med Sebastian Kehl og Nuri Sahin, noe som blant annet resulterte i at Dortmund vant sin første Bundesliga-tittel på syv år i 2010/2011-sesongen. Bender var også med på å vinne Bundesligaen og DFB-Pokal i sesongen 2011/2012-sesongen.

Den 23. februar 20016 skrev han under en ny kontrakt med Borussia Dortmund til 30. juni 2021.

## Landslagskarriere
Bender var med på å vinne U19-EM i 2008 for det tyske U-19 landslaget. Bender debuterte for  i mars 2011 mot , som Tyskland tapte 2–1. Han står foreløpig med to A-landslagskamper for Tyskland.

Han tok sølv under Sommer-OL 2016.

## Referanser


## Eksterne lenker
*
Torsten Ottersen Hoff

__NOTOC__

**Torsten Ottersen Hoff** (født ca. 1688, begravet 17. september 1754) var en norsk billedhugger som hadde verksted i Christiania fra han var i begynnelsen av 20-årene og fremover. I tillegg til oppdrag på hjemstedet, gjorde han arbeid flere andre steder på Østlandet og Sørlandet. Han laget også ovnsmodeller for jernverkene.

Hoffs stil omtales gjerne som akantusbarokk eller Regence-stil.

På begynnelsen av 1720-tallet var Hoff en del av arbeidsstokken som utførte utsmykkingsoppdrag i Vår Frelsers kirke - den senere Oslo domkirke. Han sto blant annet bak store deler av orgeldekoren og muligens døpefonten og deler av utskjæringene på altertavlen og prekestolen.

## Verker som med sikkerhet tilskrives Hoff
### Kirkeinventar

*Orgelprospekt til Vår Frelsers kirke
*Altertavle til Ås kirke i Akershus, bare nattverdsfremstillingen er bevart, tilhører Folkemuseet
*Altertavle til Vestby kirke i Akershus, er på Folkemuseet
*Altertavle i Holt kirke, Tvedestrand
*Altertavle i Sørum kirke, Akershus, 1733
*Altertavle i Løken kirke, Aurskog-Høland, 1738
*Altertavle i Borge kirke, Fredrikstad
*Døpefont i Den Hellige Ånds kirke i Risør, himlingen er på Folkemuseet
*Døpefont i Kragerø kirke
*Prekestol i Ingedal kirke, Sarpsborg
*Prekestol i Gamle Glemmen kirke i Fredrikstad

### Ovnsmodeller og annet
*Ovnsmodeller for Halden jernverk
*Ovnsmodeller for Nes (Baasland) jernverk
*Ovnsmodeller for Hassel Jernverk
*To sleder, tilhører hhv. Folkemuseet og Vest-Agder fylkesmuseum
*Likbåre for Strømsø likbærerlaug, Drammens Museum
*Frederik Vs dobbeltmonogram i sten, Krigsskolen

## Referanser


## Kilder
* Torsten Ottersen Hoff i Norsk biografisk leksikon
* Arno Berg og Bernhard Hagtvedt: *Vår Frelsers kirke*, forlaget Land og kirke, Oslo 1950
Hulda Regehr Clark

**Hulda Regehr Clark** (født 18. oktober 1928 i Rosthern i Saskatchewan i Canada, død 3. september 2009  i Chula Vista i California i USA) var en kanadisk-amerikansk naturopat, forfatter og utøver av alternativ medisin.
## Beskrivelse
Clark mente at alle sykdommer var relatert til parasittinfeksjoner, og hun påsto også at hun kunne helbrede alle sykdommer, inkludert kreft og hiv/aids ved å ødelegge parasittene ved å "zappe" dem med et elektrisk apparat som hun solgte. Hun skrev også en rekke bøker som beskrev hennes teorier og metoder, og hun drev klinikker i USA. Etter en strøm av juridiske vanskeligheter og aksjoner fra Federal Trade Commission flyttet hun virksomheten til Tijuana i Mexico hvor hun drev klinikken *Century Nutrition*.

I tillegg til å promotere sin egen behandlingsform frarådet Clark sine pasienter å motta konvensjonell kreftbehandling som stråleterapi og kjemoterapi. Hennes påstander og apparater har ikke bare blitt avvist av myndighetene som pseudovitenskap, også i alternative miljøer blir hennes teorier omtalt som svært kontroversielle.

Paradoksalt nok døde Clark selv av den sykdommen hun selv påsto å kunne behandle med 100 % helbredelsesrate. Hun døde i 2009 av multippelt myelom, en uhelbredelig kreftform som angriper plasmacellene.

Flere av Clarks bøker har blitt oversatt til norsk, og hennes idéer og apparater markedsføres fortsatt av norske alternative behandlere. I 2013 innledet fylkeslegen i Agder granskning av en sykepleier som tilbød behandling med zapper markedsført med effekt mot blant annet kreft, MS og astma.

## Bibliografi
* *The Three Owls Reading Method* (1965–67)
* *The Cure for All Cancers* (1993)
* *Kuren for HIV og AIDS* (orig. *The Cure For HIV / AIDS*) (1993)
* *The Cure for All Diseases* (1995)
* *Kuren for all fremskreden kreft * (orig. *The Cure For All Advanced Cancers*) (1999)
* *Syncrometer Science Laboratory Manual* (2000)
* *The Prevention of all Cancers* (2004)
* *The Cure and Prevention of All Cancers* (2007)

## Referanser
Göran Forsmark

**Rolf Göran Forsmark** (født 4. februar 1955, død 11. august 2020 i Sundbyberg kommune i Sverige) var en svensk skuespiller. Han studerte ved Teaterhögskolan i Malmö 1976–79.

## Filmografi (utvalg)
* 1979 - *[[Våning för 4]]* (TV)
* 1993 - *[[Kärlekens himmelska helvete]]*
* 1995 - *[[30:e november]]*
* 1996 - *[[Jegerne]]*
* 1997 - *[[Vildängel]]*
* 1997 - *[[Sanning eller konsekvens]]*
* 1997 - *[[Min vän shejken i Stureby]]* (TV)
* 1997 - *[[Under ytan]]*
* 1998 - *[[Den tatuerade änkan]]*
* 1998 - *[[Beck – Öga för öga]]*
* 1998 og 2000 - *[[Skjærgårdsdoktoren]]* (TV)
* 1998 - *[[Ivar Kreuger (TV-serie)]]*
* 2000 - *[[Hassel – Förgörarna]]*
* 2000 - *[[Livet är en schlager]]*
* 2001 - *[[Jordgubbar med riktig mjölk]]*
* 2002 - *[[Den förste zigenaren i rymden]]*
* 2004 - *[[6 Points]]*
* 2004 - *[[Populærmusikk fra Vittula (film)|Populærmusikk fra Vittula]]*
* 2006 - *[[Babas bilar]]*
* 2006 - *[[Att göra en pudel]]*
* 2006 - *[[Möbelhandlarens dotter]]* (TV)
* 2007 - *[[Colorado Avenue]]*
* 2008 - *[[Istället för Abrakadabra]]*
* 2008 - *[[Oskyldigt dömd]]* (TV)
* 2011 - *[[Tjuvarnas jul]]* (TV, Julkalendern)

## Referanser


## Eksterne lenker
*
Frohnau

**Frohnau** er en ortsteil i Berlins bydel Reinickendorf.

Frohnau ligger nord i Reinickendorf og ble anlagt som en hageby mellom 1908 og 1910 under navnet *Gartenstadt Frohnau*. Området ble innlemmet i Stor-Berlin i 1920. Det ble ved slutten av den andre verdenskrigen i 1945 liggende i den franske okkupasjonssonen og dermed i Vest-Berlin. Det lå helt nord i Vest-Berlin, like ved grensen til DDR.

Området er idag som ved etableringen et velstående villa- og landstedsområde, preget av store murvillaer fra begynnelsen av 1900-tallet, og med flere grøntområder og en tilstøtende golfbane. Blant severdighetene er *Casinoturm* i sentrum og *Buddistisches Haus*.

## Bilder

Fil:Bf-b-frohnau.jpg|Frohnau stasjon
Fil:Frohnau-Kirchengebäude.jpg|Johanneskirche
Fil:PaulDahlkeHaus.jpg|Buddistisches Haus


## Eksterne lenker
* 
* Frohnau på Berlins offisielle nettside Besøkt 25. juni 2012
Heiligensee

**Heligensee** er en ortsteil i Berlins bydel Reinickendorf, oppkalt etter innsjøen med samme navn.

Den tidligste kjente bosetting på stedet er fra ca 2000 f. Kr. og beboerne var germanske semnoner. Disse ble avløst av slaviske vendere ca i år 300. Etter Albrecht der Bärens seier over venderne ca 1200 flyttet tyske bønder til Heiligensee. Stedet nevnes i skriftlige kilder første gang i 1308. Det ble deretter liggende på pilegrimsveien Berlin–Wilsnack. Området ble innlemmet i Stor-Berlin i 1920. Etter slutten på den andre verdenskrigen i 1945 ble Heiligensee liggende i den franske okkupasjonssonen og dermed i Vest-Berlin.

Et boligområde for ansatte i Borsigverkene kalt *Borsigsiedlung* ble bygget i 1930-årene. Selskapet Underberg har i Heiligensee produksjonssted for lakrisbrennevinet Boonekamp. Selskapet Tetra-Pak har også produksjon i området. 

## Eksterne lenker
* 

* Historie på Berlins offisielle internettside
Stratford (Ontario)

**Stratford** er en by i Perth County, sørvest i Ontario, Canada med en befolkning på 32&nbsp;000

Navnet Stratford kommer etter byen Stratford-upon-Avon i England, Storbritannia etter at britene slo seg ned i 1832. Stratford fikk bystatus i 1886. Svanen har blitt et symbol for byen, og hvert år slippes 24 hvite og 2 svarte svaner fra elven Avon. 

Byen er kjent for å holde Stratford Shakespeare Festival, men også for å være Justin Biebers hjemby. 

## Referanser


## Eksterne lenker
* 
* The City of Stratford
* The City of Stratford at Statistics Canada
* The Stratford Festival Official Website
* Ovation Music Festival
* Pictures of Stratford
* Stratford Summer Music Festival
* Stratford Public Library
* Stratford Visitors Information
* On Stratford''
Syftesok

**Syftesok** er en gammel norsk merkedag på 2. juli. Dagen er katolsk festdag til minne om helgenen Svithun av Winchester som døde i 862. I den katolske kalenderen var denne datoen også Maria besøkelsesdag.

Navnet syftesok betyr «Svithuns-vake», det vil si «våkenatt for Svithun». Ordet er også blitt delvis forklart med verbet «syfte» som betyr «rense». På denne dagen kunne en ha skikker som skulle bidra til å rense åkeren for ugress, kjent for eksempel fra Telemark.

Navnet på dagen har hatt mange lokale former, som for eksempel «siktansuku» i Skjåk, «sviptumsok» i Setesdal, «siktemessedagen» i Ullensaker, «seksvukuda'n» i Snåsa, «seksok» i Nordmøre og Solør, «siktesok» i Romsdal, «siksok» i Namdalen og «settersok» på Helgeland.

Mange ulike symboler har vært brukt på primstavene for å markere syftesok. Merket kunne være et tre, en kvist eller en ugressplante. En ljå kunne bli brukt for å markere at slåttonna begynner da. Siden dagen også var Maria besøkelsesdag, kunne en krone bli brukt, for å markere at jomfru Maria var himmeldronningen. I området rundt Stavanger domkirke var merket ofte en bispestav, siden domkirken var viet Sankt Svithun.  

På syftesok skulle en gjerne spise fløyelsgrøt. Våkenatten for Sankt Svithun ble i tidligere tider gjerne feiret med bålbrenning. Slik været var på syftesok skulle det bli til olsok: *«Syftesok setter skyen i lag, det varer fram til olsokdag».*

Maria besøkelsesdag og syftesok var helligdager fram til festdagsreduksjonen i 1770. Etter dette ble dagen mange steder betraktet som en prikkedag, en «halv-helligdag» da tjenestefolket skulle ha fri og minst mulig skulle gjøres.

## Se også
* Jonsok
* Olsok

## Referanser




## Kilder
*
Siri Lawson

**Åse Siri Lawson** (født 1948) er en norsk-amerikaner kjent for sitt arbeid med dokumentasjon av norske krigsseilere. Hun driver nettstedet warsailors.com med dokumentasjon over norske skip og sjøfolk i fart under andre verdenskrig. 

Lawson ble i 2011 utnevnt til ridder av 1. klasse av Den Kongelige Norske Fortjenstorden «for fortjenstfullt bidrag til forskning om den norske handelsflåten under andre verdenskrig.»

## Referanser


## Eksterne lenker
* Warsailors.com 
* ''A Shoebox of Norwegian Letters'', nettsted med digitaliserte brev fra nordmenn til slektninger i USA
Patiner

**Patiner**, i entall **patin**, er ulike typer historiske sandaler av tre og andre undersko som ble brukt  for å beskytte føtter og fottøy mot vann og søle. Patiner ble båret av kvinner og menn i Europa fra middelalderen og fram til 1800-tallet.

## Historikk
Patiner i den europeiske klesmoten på 1300- og 1400-tallet var tresandaler med lærreimer som ble båret sammen med snabelsko og annet mykt fottøy. Dette var trebunner som liknet på romernes og gallernes undersko, på latin kalt *gallicae* etter brukerne, et navn som trolig har gitt opphav til betegnelsen *[[kalosjer]]* om fottøy mot fuktighet. Middelalderens patiner var utskåret med høye bein eller klosser under. Disse kunne både støye og være vanskelig å gå med.

Trekalosjer ble kalt *Trippen* på tysk, *patins* på fransk og *pattens* på engelsk. Den norske betegnelsen *patin* kommer fra det franske *patin* som i dag kan bety både «skøytemeie», «såle, fot, underlag» og «filtstykke som en går på for å skåne gulvet».

På 1500-tallet utviklet det seg liknende undersko laget av kork eller lær eller med et høyt jernstell under. Franske damer overtok dem etter spanske og italiensk moteforbilder som høye styltesko under skjørtene. Mens fottøy for overklassen etterhvert fikk høye hæler med samme funksjon, beholdt fattigfolk liknende fottøy i form av enkle tresko og -bunner.


File:Poulaines MKL Bd. 14 1890 (128634118).jpg|Snabelsko fra middelalderen med patiner. 
File:Fraumünster Mittelalter Spectaculum 2011-05-20 14-37-32.JPG|Nylaget halv- eller oversko i lær og tilhørende løs tresåle, patin, i middelalderdesign. Fra middelalderfestival i Zürich 2011.
File:Albarcas con escarpines (1).jpg|Hel tresko med innvendig tøffelsokk og såle med styltebein. Fra et etnografisk museum i Cantabria i Spania.


Produksjon av gummiartikler, deriblant fottøy og dekk, begynte på 1850-tallet etter at den amerikanske oppfinnerne Charles Goodyear hadde utviklet vulkanisering av rågummi i 1839. Produksjon av gummistøvler kom for alvor i gang i Frankrike fra 1853. Omkring 1850 gikk derfor fortsatt bydamer med kalosjer med tresåler, ofte delt i to, sammenhengslede stykker for å gjøre dem mer bevegelige. Mennene kunne bruke kalosjer av lær. «Fjærkalosjer» (på dansk *Fjedergalocher*) var en variant der en kunne tråkke på sålen så en fjær grep inn i og festet seg til  et hull i hælen på skoen.

## Referanser


## Se også
* Kalosjer, skoovertrekk av gummi til bruk i vått vær 
* Tresko
* Sandaler
* Styltesko
* Tøfler
* Platåsko
* Geta, japansk stroppesandal med høy tresåle
## Eksterne lenker
*
Batman (by)

**Batman** (kurdisk: Êlih) er en by i regionen Sørøst-Anatolia i Tyrkia og administrativt senter i provinsen Batman. Byen ligger på et platå, 540 meter over havet, nær samløpet mellom elvene Batman og Tigris. Byen er et senter for Tyrkias oljeindustri, og landets største oljefelt ligger ved byen.

Fram til 1950-tallet var Batman en landsby ved navn Iluh, med en befolkning på rundt . Men oljefeltene som ble oppdaget i området på 1940-tallet førte til en rask utvikling av området og tilflytting av arbeidskraft fra andre deler av Tyrkia. I 1957 ble landsbyen omdøpt til Batman, etter elva like ved, og den fikk bystatus og ble senter for distriktet. I løpet av de neste 50 årene vokste byens befolkning fra  til nærmere . En 511&nbsp;km lang oljerørledning ble i 1967 bygget fra Batman til havnebyen Dörtyol ved Middelhavet for å transportere råolje fra Batman. I 1990 ble byen administrativt senter for provinsen Batman.

Bortsett fra olje, som med stor margin er den dominerende næringen i region, produseres det også drikkevarer, næringsmidler, kjemikalier, møbler, fottøy, maskineri og transportutstyr i Batman. Et universitet ble etablert her i 2007.

## Utdanning
Ifølge folketellingen i 2000, ble 15% menn og 43% kvinner i Batman kategorisert som analfabeter. Innenfor befolkningen som kan lese og skrive, er det ca. av 33% mennene og 29% av kvinnene, som har grunnskoleutdanning, 3,3% menn og 0,9% kvinner med universitetsutdannelse, og ca 13% menn og 3,8% kvinner hadde fullført en videregående skole eller tilsvarende. There are 71 elementary and 12 high schools in Batman.

### Høyere utdanning
Byen har ett universitet, Batmans universitet, som ble grunnlagt 27. mai 2007. Universitetet har ca. 140 ansatte og ca. 2500 studenter, og underviser i temaer som ingeniørvitenskap, økonomi og administrasjon.

## Sport
Fotball er den mest populære sporten i Batman. Byen har en profesjonell fotballklubb, Batman Petrolspor, som ble stiftet i 1960 og spiller i tredje divisjon 3.lig. Klubben ble oppkalt etter petroleumsindustrien i byen. En annen lokal fotball, Batman B.S., spiller i Turkish Third League. Begge klubbene spiller sine hjemmekamper på Batman 16 Mayıs, som har en kapasitet på 4.900 tilskuere.

## Referanser


## Eksterne lenker
*
Sprint-NM på skøyter 1978

**Sprint-NM på skøyter 1978** ble avholdt 7. og 8. januar 1978 på Frogner stadion i Oslo.Teknisk arrangør var Oslo Skøiteklub.

Norgesmestere ble Lisbeth Korsmo, Oslo IL for damene og Frode Rønning, Leinstrand IL for herrene etter tre distanseseire på begge 500 meterne og den siste 1 000 meteren og mesterskapsrekord sammenlagt.
 
## Mesterskapsrekorder

## Sammenlagt damer senior

:f = med fall.
:DSQ = Disqualified = diskvalifisert.

## Sammenlagt herrer senior

:(3s) = Vinner på grunn av 3 distanse-seire.
:f = med fall.
:DNS = Did Not Start = ikke startet.

## Kilder
* 
* 
* 
* 

## Eksterne lenker
* 
*
Liste over kulturminner i Asker

**Liste over kulturminner i Asker** er en oversikt over fredede og/eller bevaringsverdige bygninger og elementer i Asker. Data er hentet fra Riksantikvarens liste over kulturminner.

ID-nummer består av et lenket tall som går direkte til det aktuelle kulturminnet i Kulturminnesøk. 

|}

## Kilder
* Lista er basert på Riksantikvarens liste over kulturminner, klikkbar lenke til hvert enkelt kulturminne finnes i første kolonne i tabellen.

## Eksterne lenker
* 
* Kulturminnesøk hos Riksantikvaren
Sörla þáttr

:*Se også [[Sörla þáttr eða Heðins saga ok Högna]], en tekst fra [[Flateyarbok]] om gudinnen [[Frøya (gudinne)|Frøya]]
*'Sǫrla þáttr** («Tåtten om Sòrle») eller **Sǫrla þáttr (Brodd-Helgasonar)*' er en [[tått]], en kort [[islendingesaga]] fra ca 1250/[[1260]]. Historien foregår på Nordøst-Island ca [[990]]-[[1066]] og tåtten er en av tre tætter som er redigert inn i «C-versjonshåndskriftet» av *Ljósvetninga saga*. De to andre er *Vöðu-Brands þáttr* og *Ófeigs þáttr''. Tåtten «synes at være sént utformet.», og skildrer en kjærlighetshistorie med forviklinger: Tordis, som er datter av sagaens kraftsentrum, , elsker Sørle, sønn av Brodd-Helge, men Gudmund vil ikke vite av den vordende svigersønnen. Historien ender imidlertid lykkelig med at de to får hverandre. Tåtten «var oprindelig en selvstændig þáttr men er nu integreret i Ljósvetninga saga.»
## Referanser
Sprint-NM på skøyter 1977

**Sprint-NM på skøyter 1977** ble avholdt 5. og 6. mars 1977 på Nytrømoen idrettsplass i Tynset.Teknisk arrangør var Tynset Idrettsforening.

Norgesmestere ble Lisbeth Korsmo, Oslo IL for damene og Kai Arne Engelstad, Arbeidernes SK for herrene.

## Mesterskapsrekorder

## Sammenlagt damer senior

## Sammenlagt herrer senior

## Kilder
* 
* 

## Eksterne lenker
* 
* 
;Avisartikler
* 
*
Gaziantep

**Gaziantep** (tidligere og fremdeles uformelt kalt **Antep**) er en by i det sørøstlige Tyrkia. Byen ligger 185 kilometer nordøst for Adana og 127 kilometer nord for Aleppo i Syria. Det er den sjette største byen i Tyrkia.

Ifølge offisiell tyrkisk statistikk hadde byen i 2019/2020 et innbyggertall på .

Gaziantep het før **Aïntap** (arabisk: عين تاب), men over århundrene ble navnet til **Antep**. I 1921 ble Antep omdøpt til Gaziantep, som betyr «Seierrike Antep».

## Historie
I antikken var området lenge omstridt mellom hettittene og assyrerne, men falt under kong Sargon II (721–705 f.Kr.) tuil sist under sistnevne rike.

Gaziantep ligger sannsynligvis der antikkens hellenistiske by Antiochia ad Taurum (Αντιόχεια του Ταύρου) lå, eller i det miste nær ved. Araberne under umajjadene erobret byen i 661, og i 750 gikk den til abbasidene. Under arabisk styre ble den flere ganger herjet av østromerne og i 962 ble den gjenerobret av østromerne, før seldsjukkene tok byen i 1067. 

Den ble på nytt erobret av korsfarerne og langt under grevskapet Edessa i 1098. Den kom til sultanatet Rûm under seldsjukkene i 1150, men ble erobret av zengidene i 1172 og av ayyubidene i 1181. 

Den ble tatt tilbake av seldsjukkene i 1218 og ble styrt av Ilkhanatet mellom 1260–1261, 1271–1272, 1280–1281 og 1299–1317 og av mamelukkene mellom 1261–1271, 1272–1280, 1281–1299, 1317–1341, 1353–1378, 1381–1389 og 1395-1516. 

Det osmanske riket erobret Gaziantep etter slaget ved Marj Dabiq i 1516, i regjeringstiden til sultan Selim I.

## Referanser


## Eksterne lenker
*
Hermsdorf

**Hermsdorf** er en ortsteil i Berlins bydel Reinickendorf. Den nevnes i skriftlige kilder første gang i 1349. Hermsdorf stasjon ved Berlins nordbane ble åpnet i 1877. Hermsdorf Heimatmuseum finnes i Straße Alt-Hermsdorf 53. 

Hermsdorf ble innlemmet i Stor-Berlin i 1920. Etter avslutningen av den andre verdenskrigen i 1945 ble Hermsdorf liggende i den franske okkupasjonssonen og dermed i Vest-Berlin.

Ortsteilen grenser i vest til Tegels skogsområder, i nordvest til Frohnau og Brandenburg. I øst danner Tegelbekken som har ligget her siden istiden, grensen til Lübars og Waidmannslust. 

Grensen mot Brandenburg som inntil 1990 også var Vest-Berlins grense mot DDR, danner en kile inn i Hermsdorf. Denne delen av østtysk territorium ble i sin tid kalt *andenebbet* (tysk: *Entenschnabel*).

Landsbykirken fra 1756 ligger inntil en middelaldersk rundlandsby (tysk: Rundlingsdorf).  

## Eksterne lenker
* 
* Hermsdorf på Berlins offisielle nettside Besøkt 26. juni 2012
* Foto av «andenebbet» Besøkt 26. juni 2012
Moshe Sanbar

**Moshe Sanbar** (, 29, født 29. mars 1926 i Kecskemet i Ungarn, død 1. oktober 2012 i Tel Aviv) var en israelsk økonom, som i årene 1971–1976 var sentralbanksjef i Bank of Israel.

Sanbar var utdannet fra Hebrew University.

## Referanser
Tåtten om Torarin Ofse

***Tåtten om Torarin Ofse*** (norrønt *Þórarins þáttr ofsa*, «Tåtten om Torarin den fryktelige») er en tått, en kort islendingesaga fra ca 1300. Historien foregår på Nordøst-Island en gang i perioden 990-1066 og tåtten står rett etter *[[Ljósvetninga saga]]* i «C-versjonshåndskriftet» av denne sagaen, uten at den egentlig ser ut til å ha vært en del av denne. 

Handlingen i tåtten, som ikke er fullstendig bevart, er også kjent fra *[[Fosterbrødrenes saga]]*. Torarin Tordsson dreper Þorgeir Hávarsson som hevn fordi Þorgeir hadde drept Torarins far. Þorgeir har ingen nytte av at han søkte beskyttelse hos Øyolv Gudmundsson, sønn av . 

Oversatt til nynorsk som *Tåtten om Torarin Ofse* ved Ivar Berg, 2014.

## Referanser
Pontus Gustafsson

**Pontus Karl Fredrik Gustafsson**, født 15. august 1955 i Stockholm, er en svensk skuespiller. Han startet sin skuespillerkarriere da han var 12 år, da han spilte Mowglis svenske stemme i *[[Jungelboken (1967)|Jungelboken]]*. Han har arbeidet ved Dramaten siden 1977.

## Filmografi (utvalg)
* 1968 - *[[Farbror Blås nya båt]]*
* 1978 - *[[Grabbarna i 57:an eller Musikaliska gänget]]* (TV)
* 1984 - *[[Sömnen]]*
* 1990 - *[[Kära farmor]]* (TV)
* 1991 - *[[Goltuppen]]*
* 1992 - *[[Jönssonligan & den svarta diamanten]]*
* 1993 - *[[Snut, snut, kaffegrut]]*
* 1993 - *[[Drömkåken]]*
* 1994 - *[[Jönssonligans största kupp]]*
* 1994 - *[[Läckan]]* (TV)
* 1995 - *[[Snoken]]* (TV)
* 1996 - *[[Den vita lejoninnan]]*
* 1997 - *[[Persons parfymeri]]* (TV)
* 1997 - *[[Skjærgårdsdoktoren]]* (TV)
* 1997 - *[[Emma åklagare]]* (TV)
* 1999 - *[[Eva & Adam]]* (TV)
* 2001 - *[[Eva & Adam – fyra födelsedagar och ett fiasko]]*
* 2002 - *[[Beck – Kartellen]]*
* 2002–04 - *[[Björnes magasin]]* (TV)

## Referanser


## Eksterne lenker
* Pontus Gustafsson på Dramatens webside
* 
* Svensk filmdatabas
Urby Emanuelson

**Urby Vitorrio Diego Emanuelson** (født 16. juni 1986) er en nederlandsk fotballtrener og tidligere fotballspiller som er medlem av FC Utrechts trenerapparat. 

Han har surinamske aner.

Emanuelson kan spille både som venstreving og venstreback. Han spilte mesteparten av karrieren sin i Ajax Amsterdam som venstreback, men da Martin Jol tok over som manager for Ajax, ble han mer brukt som venstreving.

## Ajax
Emanuelson er et produkt fra ungdomsakademiet til Ajax Amsterdam. Emanuelson debuterte for Ajax i en hjemmekamp mot AZ Alkmaar den 10. april 2005. I løpet av 2005/2006-sesongen ble han klubbens førstevalg som venstreback, og han vant sine første trofeer Johan Cruijff schaal og KNVB-cupen. Både Johan Cruijff schaal og KNVB-cupen vant han igjen i 2006/2007-sesongen. Emanuelson vant Johan Cruijff schaal for tredje gang i starten av 2007/2008-sesongen. Emanuelson vant KNVB-cupen for tredje gang i 2009/2010-sesongen. Emanuelson vant også Amsterdam Talent of the Year i 2006.

## AC Milan
Den 23. januar 2011 signerte Emanuelson en tre og en halvt års kontrakt med AC Milan. Emanuelson debuterte for Milan den 26. januar 2011 i en Coppa Italia-kamp mot UC Sampdoria.

## Landslagskarriere
Emanuelson debuterte for  den 16. august 2006 i en vennskapskamp mot .

## Referanser


## Eksterne lenker
*
Borgesyssel

**Borgesyssel** eller **Borgarsyssel** (norrønt *Borgarsýsla*), av Borg, var i middelalderen et syssel i Norge som i hovedsak omfattet det nåværende Østfold fylke. Unntakene var Morsurdal (nå Hobøl kommune), som tilhørte Oslosyssel, og Enningdalen (nå del av Halden), som tilhørte Ranrikesyssel. Det historiske norske fylket Vingulmark ble på slutten av 1100-tallet delt i to, Oslosyssel i nord og Borgesyssel i syd.

Borgesyssel var delt i 16 skipreider, som noenlunde svarte til de nåværende herreder, men ofte bar andre navn. Det hørte juridisk under Borgartinget, kirkelig under Oslo bispedømme (Sarpsborg og Eidsberg prosti). I Borg og på Valdisholm i Glomma var det befestninger. Navnet Borgesyssel/Borgarsysla ble på 1500- og 1600-tallet fortrengt av Smålenene, men benyttes fremdeles i den geistlige inndeling i Østre og Vestre Borgesyssel prostier.

## Skipreider
Borgesyssel var inndelt i 16 skipreider:
* Vǫrm
* Róða
* Vála
* Eið
* Vima
* Freylanda
* Hegginar
* Skaunar
* Túna
* Óðinseyjar
* Ábygga
* Skjálberg
* Hvala
* Berg
* Iddar
* Marka

## Prostier
Borgarsyssel var inndelt følgende prostier *([[Norrønt språk|norrønt]]: prófastdœmi*):
* Sarpsborg prófastdœmi eller *Ytri hlutr Borgarsýslu*
* Eiðsberg prófastdœmi eller *Øfra hlutr Borgarsýslu*

## Referanser
Greipstad (Tromsø)

**Greipstad** er ei grend i Tromsø kommune. Den ligger lengst sør på Kvaløya, på nordsida av Malangen. Gården Greipstad har vært bosatt siden vikingtiden, muligens helt siden steinalderen. Grunnkretsen Greipstad hadde 34 innbyggere i 2015.

Fylkesvei 54 passerer gjennom bygda. Til Tromsø sentrum er det 33 kilometer i luftlinje og 55&nbsp;km i kjørelengde.

## Referanser
Skråstilte strategier

**Skråstilte strategier** (engelsk:Oblique Strategies) er en korstokk med 7x9 cm trykte kort i en svart boks, som ble skapt av Brian Eno og Peter Schmidt og først utgitt i 1975.  Hvert kort har tilbyr en aforisme for å hjelpe kunstnere (spesielt musikere) komme forbi skapende blokkeringer.

## Referanser


## Eksterne lenker

http://www.flickr.com/photos/kongniffe/7334311512/
Oslosyssel

**Oslosyssel** (norrønt *Oslóarsýsla*) av Oslo, var i middelalderen et syssel i Norge som omfattet nåværende Oslo, Asker, Bærum, Nesodden, Frogn, Nordre Follo, Ås, Vestby, Hobøl i Indre Østfold og Marker kommune. Det historiske norske fylket Vingulmark ble på slutten av 1100-tallet delt i to, Oslosyssel i nord og Borgesyssel i syd.

## Skipreider
Oslosyssel var inndelt i 7-8 skipreider:
* Mossedal
* Follo Eystri hlutr (Nesodden, Oppegård, Ski og nordre del av Ås)
* Follo Vestr hlutr (Frogn, Vestby og søndre del av Ås)
* Aker (Aker og Bærum)
* Asker (Asker, Røyken og Hurum)
* Lier
* Eiker
* Sande (Sande, Skoger og Strømm)
Sande er av P. A. Munch oppført under Tunsbergsysla, mens A. Steinnes mener Sande tilhørte Oslosysla.

## Referanser